Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelsen af EF-traktatens artikel 87 og 88 på uddannelsesstøtte

(2001/C 339/05)

(EØS-relevant tekst)

Sag nr.: XT/02/2001

Medlemsstat: Tyskland

Region: Niedersachsen

Støtteordningens navn: Retningslinjer for støtte fra delstaten Niedersachsen og Den Europæiske Socialfond til foranstaltninger om omstilling af arbejdstagere i områder, der gennemgår økonomisk og social omstilling inden for rammerne af mål 2

Retsgrundlag: § 44 Landeshaushaltsordnung Niedersachsen (LHO)

De planlagte årlige udgifter i henhold til ordningen: Offentlig støtte i alt: 5,2 mio. DEM (2,66 mio. EUR) årligt

Maksimal støtteintensitet: Det maksimale støttebeløb (national samfinansiering med tillæg af ESF-midler) i tilfælde af SMV må ikke overstige 75 % af de støtteberettigede samlede udgifter. Ved foranstaltninger til fordel for større virksomheder er denne andel begrænset til højst 55 %, Støtten fra ESF-midler må ikke overstige 50 % af de støtteberettigede udgifter inden for rammerne af de fastsatte grænser

Gennemførelsestidspunkt: 1.4.2001

Støtteordningens varighed: 1.4.2001-31.12.2005

Støttens formål: Der ydes støtte til foranstaltninger, der er baseret på en lokal eller regional vurdering af behovene, og støtten gennemføres efter "bottom-up"-metoden. De støttede foranstaltninger skal kombineres med aktiviteter, der støttes af de andre strukturfonde

Vurdering af behovene på området for uddannelse og erhvervelse af kvalifikationer skal svare til de målsætninger, der er fastsat for udvikling og omstilling af virksomheder. Her kan eksempelvis være tale om specifikke foranstaltninger inden for følgende områder (hvis de supplerer de generelle foranstaltninger som led i strukturfondens mål 3):

- udvikling af egnede uddannelses- og integrationsinitiativer samt tilpasning af videreuddannelsestilbud til de ændrede behov hos lokale og regionale virksomheder på baggrund af omstilling eller som forberedelse til strukturomlægning

- videreuddannelse af arbejdstagere, opbygning af nye aktiviteter med henblik på udvikling af nye produkter eller processer eller udnyttelse af markedspotentialet under hensyntagen til behovet på teknologi- og miljøområdet

- evaluering og formulering af virksomhedernes behov og fremme af tilpasningen af uddannelses- og beskæftigelsessystemet til behovet på lokalt og regionalt plan

- etablering af regionale og lokale netværk for små og mellemstore virksomheder (SMV). I forbindelse hermed udbygges strukturer og systemer for nye arbejdsmodeller samt nye former for arbejdstilrettelæggelse, bl.a. under hensyntagen til nødvendigheden af at forene familie og erhverv (f.eks. fjernarbejde)

Foranstaltninger i forbindelse med erhvervsuddannelse, vejledning og rådgivning skal komme i første række. De omfatter bl.a.:

- uddannelse på basis af nyskabende ideer og metoder, især inden for informationsteknologi

- uddannelse af arbejdstagere inden for turist- og hotel- og restaurationserhvervet samt inden for industri og kultur med henblik på kvalitetsforbedring

- videreuddannelse, vejledning og rådgivning af ufaglærte, tillærte arbejdstagere eller arbejdstagere, der trues af arbejdsløshed

- rådgivning og videreuddannelse af faglært arbejdskraft og personer i ledende stillinger inden for forskning, udvikling, produktion og tjenesteydelsessektoren under særlig hensyntagen til miljøspørgsmål

- rådgivning og uddannelse med henblik på etablering af egen virksomhed

- særlige foranstaltninger for kvinder og disses indslusning på arbejdsmarkedet, herunder karrieremuligheder

- uddannelsesforanstaltninger for arbejdstagere over 45 år i ny teknologi med henblik på ajourføring og supplering af deres færdigheder og dermed sikring af deres beskæftigelsesmuligheder

Berørte sektorer: Alle sektorer

Navn og adresse på den myndighed, der yder støtten: Niedersächsisches Ministerium für Frauen, Arbeit und Soziales Hinrich-Wilhelm-Kopf-Platz 2 D - 30159 Hannover

Andre oplysninger: Hr. Gosling, tlf. (49-511) 120 30 43; hr. Franz, tlf. (49-511) 120 30 47

Sag nr.: XT/03/2001

Medlemsstat: Tyskland

Region: Niedersachsen

Støtteordningens navn: Retningslinjer for støtte fra delstaten Niedersachsen og Den Europæiske Socialfond til foranstaltninger om omstilling af arbejdstagere i områder, der gennemgår økonomiske og sociale ændringer inden for rammerne af mål 3

Retsgrundlag: § 44 Landeshaushaltsordnung Niedersachsen (LHO)

De planlagte årlige udgifter i henhold til ordningen: Offentlig støtte i alt: 16,5 mio. DEM (8,43 mio: EUR) årligt

Maksimal støtteintensitet: Det maksimale støttebeløb (national samfinansiering med tillæg af ESF-midler) i tilfælde af SMV må ikke overstige 70 % af de støtteberettigede samlede udgifter. Ved foranstaltninger til fordel for større virksomheder er denne andel begrænset til højst 50 %. Støtten fra ESF-midler må ikke overstige 45 % af de støtteberettigede udgifter inden for rammerne af de fastsatte grænser

Gennenførelsestidspunkt: 1.4.2001

Støtteordningens varighed: 1.4.2001-31.12.2006

Støttens formål: Støtte til generelle uddannelsesforanstaltninger til støtte for strukturændringer i form af uddannelse, vejledning og rådgivning af arbejdstagere fra små og mellemstore virksomheder:

(a) uddannelse på basis af nyskabende ideer og metoder, især inden for det sociale område og gruppearbejde

(b) støtte til videreuddannelse, vejledning og rådgivning af ufaglærte, tillærte arbejdstagere eller arbejdstagere, der trues af arbejdsløshed, støtte til videreuddannelse og uddannelse af faglærte arbejdstagere

(c) rådgivning og videreuddannelse af faglært arbejdskraft og personer i ledende stillinger inden for forskning, udvikling, produktion og tjenesteydelsessektoren under særlig hensyntagen til miljøspørgsmål

(d) rådgivning og uddannelse med henblik på etablering af egen virksomhed

(e) særlige foranstaltninger for kvinder og disses indslusning på arbejdsmarkedet, herunder karrieremuligheder

(f) uddannelsesforanstaltninger for arbejdstagere over 45 år i ny teknologi med henblik på ajourføring og supplering af deres færdigheder og dermed sikring af deres beskæftigelsesmuligheder

(g) uddannelse af arbejdstagere ved samtidig ansættelse af en person, der hidtil har været arbejdsløs, som stedfortræder (jobrotation)

(h) gennemførelse af undersøgelser med henblik på evaluering af udviklingen på arbejdsmarkedet og behovet for erhvervsuddannelser, der skal følges op af konkrete foranstaltninger, hvor resultaterne omsættes i praksis

(i) undersøgelser med henblik på at udbygge strukturer og systemer for nye arbejdsmodeller samt nye former for arbejdstilrettelæggelse, bl.a. under hensyntagen til nødvendigheden af at forene familie og erhverv (f.eks. fjernarbejde)

Berørte sektorer: Alle sektorer

Navn og adresse på den myndighed, der yder støtten: Niedersächsisches Ministerium für Frauen, Arbeit und Soziales Hinrich-Wilhelm-Kopf-Platz 2 D - 30159 Hannover

Andre oplysninger: Hr. Gosling, tlf. (49-511) 120 30 43; hr. Franz, tlf. (49-511) 120 30 47

Sag nr.: XT/22/2001

Medlemsstat: Italien

Region: Den selvstyrende provins Trento

Støtteordningens navn: Finansiering af uddannelsesplaner i virksomheder, erhvervsgrene og områder

Retsgrundlag: Deliberazione della Giunta provinciale n. 277 d.d. 9 febbraio 2001 avente ad oggetto "Procedure e criteri di attuazione delle azioni formative aziendali riferibili alla gestione dei fondi di cui all'art. 9, comma 3, della Legge 19 luglio 1993, n. 236 - Circolare del Ministero del Lavoro e della Previdenza Sociale n. 92/2000", in attuazione della Circolare del Ministero del Lavoro e della Previdenza Sociale n. 92 d.d. 29 dicembre 2000 che ripartisce tra le Regioni italiane le risorse di cui all'art. 9, comma 5, del decreto-legge n. 148 d.d. 20 maggio 1993 (convertito dalla legge n. 236 d.d. 19 luglio 1993)

De planlagte årlige udgifter i henhold til ordningen: For den selvstyrende provins Trento: 3780998446 ITL (1952722,73 EUR)

Maksimal støtteintensitet: Særskilt uddannelse for store virksomheder:

intensiteten må ikke overstige 25 %

Særskilt uddannelse for SMV:

intensiteten må ikke overstige 35 %

Almen uddannelse for store virksomheder:

intensiteten må ikke overstige 50 %

Almen uddannelse for SMV:

intensiteten må ikke overstige 70 %

Gennemførelsestidspunkt: 23.3.2001

Støtteordningens varighed: Ubestemt

Formål: Støtten vedrører såvel generel som særlig uddannelse. Ved generel uddannelse forstås i provinsregeringens bekendtgørelse nr. 277 af 9.2.2001 uddannelse, som omfatter indlæring af færdigheder, der ikke udelukkende eller fortrinsvis kan anvendes i den nuværende eller fremtidige stilling, som besættes af arbejdstageren i den støttemodtagende virksomhed, idet den giver færdigheder, der i vid udstrækning kan overføres til beskæftigelse i andre virksomheder eller erhvervsgrene, og derfor i betydelig grad forbedrer arbejdstagerens mulighed for ansættelse

Berørte sektorer: Alle erhvervsgrene

Navn og adresse på den myndighed, der yder støtten: Den selvstyrende provins Trento tjenesten for erhvervsuddannelse Via Diaz 15 I - 38100 Trento

Andre oplysninger: Forordningen om fritagelse udløber 31.12.2006